શ્રીમદ્દજીએ આ ઉદાહરણ પરથી તે બાળકોની સાથે આખા વિશ્વને અદભૂત બોધ આપ્યો છે, જીવન જીવતા તે હિતશિક્ષા સતત યાદ રાખવાની છે. આ શરીર તે છાશ છે અને અંદર રહેલો આત્મા તે ઘી છે. જીવનની કટોકટીના સમયે દેહ કરતાં જેનું મૂલ્ય અનંતગણું વધારે છે એવા આત્માને પાપથી કલંકિત થતાં બચાવી લેવાનો છે. દેહ તો પૂર્વના પ્રારબ્ધ કર્મને ભોગવવાનું એક સાધન છે એટલે કે ઉદિત પરિસ્થિતિમાં કર્મો ભોગવાતા હોય ત્યારે ધ્યાન આત્માનું રાખવાનું છે. જૂનાં કર્મો ભોગવતા ફરી નવા ન બંધાય તે સભાનતા હોવી જરૂરી છે.